मिथिला धरोहर, दिल्ली : केंद्रीय माध्यमिक शिक्षा बोर्ड (सीबीएसई) की १२वीं के परीक्षाक रिजल्ट सोमदिन लगभग १२बजे घोषित कैल गेल। एहिमे एमिटी इंटरनेशनल स्कूल नोएडा के मैथिली मिश्रा देश मे दोसर नंबर के टॉपर बनल छथि, संगे जिला मे टॉप केलक अछि। सीबीएसई 12वीं के परीक्षा मे मैथिली मिश्रा देश मे दोसर नंबर और जिला मे पहिल नंबर के टॉपर छथि। पढ़ाई के संगेह मैथिली के पेंटिंग और नॉवेल पढवा के शौख छैन। ओ स्नातक और परास्नातक के पढ़ाई राजनीति शास्त्र विषय के संगे दिल्ली विश्वविद्यालय सँ करै चाहैत छैथ। मैथिली के सपना सिविल सर्विस के परीक्षा द आइएएस बनवा के अछि।
 मैथिली अपन मां अपर्णा झा, पिता बृज किशोर मिश्रा आ भाई सिद्धत के संगे नोएडा के सेक्टर 53 स्थित कंचनजंगा अपार्टमेंट मे रहैत छथि। मूल रूप सँ मिथिलांचल के भागलपुर के रहनिहार छथि। हिनक माता-पिता सुप्रीम कोर्ट मे वकील छैथ। मैथिली सीबीएसई के 12वीं के परीक्षा मे 99 फीसद अंक प्राप्त केलक अछि। मैथिली के इतिहास १०० फीसद अंक भेटल अछि, अर्थ शास्त्र मे सेहो १०० फीसद अंक भेटल अछि, सायकोलॉजी मे ९९ फीसद अंक, राजनीति शास्त्र मे ९८ आ अंग्रेजी मे सेहो ९८ फीसद अंक भेटल अछि। 